AWC วิ่ง 4% โบรกฯ มองเปิดปท.หนุนยอดจองโรงแรมพุ่ง ดัน Q4 ฟื้นตัว
AWC บวก 4% โบรกฯ มองเปิดปท.หนุนยอดจองโรงแรมพุ่ง ดัน Q4 ฟื้นตัว อีกทั้ง Sentiment ในประเทศดีขึ้นทำให้คนกลับเข้าออฟฟิศและเดินห้างมากขึ้น ส่งผลกลุ่มธุรกิจ Retail & Office ฟื้นตัว แนะนำ “ซื้อ”
8 พ.ย. 2564

ผู้สื่อข่าวรายงานว่าวันนี้ (8 พ.ย. 2564) ราคาหุ้น บริษัท แอสเสท เวิรด์ คอร์ป จำกัด (มหาชน) หรือ AWC ปิดภาคเช้า อยู่ที่ระดับ 4.74 บาท เพิ่มขึ้น 0.18 บาท หรือ 3.95% โดยทำจุดสูงสุดที่ 4.76 บาท และทำจุดต่ำสุดที่ 4.60  บาท ด้วยมูลค่าการซื้อขาย 413.38 ล้านบาท

บริษัทหลักทรัพย์ ฟิลลิป (ประเทศไทย) จำกัด (มหาชน) ระบุในบทวิเคราะห์ (29 ต.ค. 2564) โดยทางฝ่ายวิจัยมองว่าการเปิดประเทศจะส่งผลให้อัตราการจองห้องพักโรงแรมบางแห่ง เดือน ธ.ค. เพิ่มขึ้น 2 เท่า บวกกับงานจัดเลี้ยง /ประชุม สัมมนา (MICE) มีแนวโน้มดีขึ้น ซึ่งจะสะท้อนทิศทางบวกชัดเจนในไตรมาส 4/2564 อีกทั้ง Sentiment ในประเทศดีขึ้น หนุนคนกลับเข้าทำงานออฟฟิศ, เดินห้างฯ และศูนย์การค้ามากขึ้น จะทำให้กลุ่มธุรกิจ Retail &amp; Office ค่อยฟื้นตัวดีขึ้น แนะนำ “ซื้อ”
 
 
 
 